ປ. ສຫລ ທ່ານ Obama ພົບປະກັບ ນາຍົກອັງກິດ ທ່ານ Cameron ເປັນມື້ທີສອງ
ປະທານາທິບໍດີ ສຫລ ທ່ານ Barck Obama ພົບປະເປັນມື້ທີສອງ ກັບ ນາຍົກລັດຖະມົນຕີອັງກິດ ທ່ານ David Cameron ທີ່ທຳນຽບຂາວ.
ປະທານາທິບໍດີ ສະຫະລັດ ທ່ານ Barack Obama ໄດ້ຈັດ ງານລ້ຽງອາຫານຄໍ່າແລະປະຊຸມໄປພ້ອມກັບນາຍົກລັດຖະມົນ ຕີອັງກິດທ່ານ David Cameron ທີ່ທຳນຽບຂາວ ໃນແລງວັນ ພະຫັດວານນີ້ ຫລັງຈາກຢູໂຣບ ໄດ້ປະສົບກັບການ ໂຈມຕີກໍ່ ການຮ້າຍ ທີ່ນະຄອນປາຣີ ຜູຸ້ນຳທັງສອງ ໄດ້ຮ່ວມກັນຂຽນບົດບັນນາທິການ ໃນອາທິດນີ້ ລົງໃນໜັງສຶພິມ the  ໂດຍປະກາດວ່າ ຈະສ້າງແນວໂຮມຕ້ານພວກອິສ ລາມຫົວຮຸນແຮງຈັດ ອັງກິດ ໄດ້ເປັນພັນທະມິດທີ່ໃກ້ຊິດທີ່ສຸດຂອງສະຫະລັດ ໃນ ການຕໍ່ສູ້ຕ້ານພວກກໍ່ການຮ້າຍ ມາເປັນເວລາດົນນານແລ້ວ ທັງຢູ່ໃນປະເທດຕາເວັນຕົກ ແລະຢູ່ໃນພາກຕາເວັນອອກກາງ ບັນດາເຈົ້າໜ້າທີ່ທຳນຽບຂາວ ກ່າວວ່າ ທ່ານ Obama ແລະ ທ່ານ Cameron ຈະພົບ ປະກັນໃນວັນສຸກມື້ນີ ເພື່ອສົນທະນາຫາລືກັນໃນຫລາຍໆ ບັນຫາຮວມທັງການກໍ່ການ ຮ້າຍ ອີໂບລາ ແລະບົດບາດຂອງຣັດເຊຍ ໃນ ຢູເຄຣນ ຜູ້ນຳອັງກິດ ກ່າວວ່າ ທ່ານມີແຜນທີ່ຈະຮ້ອງຂໍ ໃຫ້ປະທານາທິບໍດີ Obama ກົດດັນ ບັນ ດາບໍລິສັດເທັກໂນໂລຈີ ສະຫະລັດ ເຊັນວ່າ Google ແລະ Facebook ເພື່ອອະນຸຍາດ ໃຫ້ ລັດຖະບານ ເຂົ້າໄປສອດແນມເບິ່ງການຕິດຕໍ່ສື່ສານທີ່ເປັນລະຫັດນັ້ນ ເລື້ອງດັ່ງກ່າວນີ້ ເປັນເລື້ອງທີ່ຫຼໍ່ແຫຼມສຳຄັນທີ່ສຸດຢ່າງນຶ່ງ ຢູ່ໃນສະຫະລັດ ຫຼັງຈາກໄດ້ມີ ການສະແດງຄວາມໂກດແຄ້ນຢ່າງກວ້າງຂວາງຂອງສາທາລະນະຊົນ ຕໍ່ການເປີດເຜີຍ ວ່າ ອົງການຄວາມໝັ້ນຄົງແຫ່ງຊາດຂອງສະຫະລັດ ຫລື NSA ໄດ້ຄົ້ນຫາບັນທຶກໂທລະ ສັບຂອງຊາວອາເມຣິກັນ ຫຼາຍລ້ານຄົນ ການເປີດເຜີຍໂດຍອະດີດນັກວິເຄາະ ຂອງອົງ ການ NSA ທ້າວ Edward Snowden ຍັງສະແດງໃຫ້ເຫັນວ່າ ບໍລິສັດອິນເຕີແນັດຂອງ ສະຫະລັດຈຳນວນນຶ່ງໄດ້ອະນຸຍາດ ໃຫ້ອົງການ NSA ເຂົ້າໄປຄົ້ນຫາຂໍ້ມູນໄດ້